laion/Wikipedia-Exotic huggingface dataset:
Eva Nordmark

Eva Marie Nordmark (neiuna Persson; sündinud 21. veebruaril 1971 Norrbotteni läänis) on Rootsi sotsiaaldemokraatlik poliitik ja ametiühingutegelane. Ta on 10. septembrist 2019 Rootsi tööminister; lisaks on ta 30. novembrist 2021 Rootsi soolise võrdõiguslikkuse minister. Ta õppis aastatel 1992–1994 Luleå Tehnikaülikoolis politoloogiat, kuid ei lõpetanud seda. Ta oli aastatel 1995–1998 sotsiaaldemokraatide Riksdagi liige. Aastatel 1992–1999 oli ta Luleå linnavolikogu liige. Aastatel 1999–2004 oli ta Luleå ametiühingu SKTF tegevdirektor ning 2004–2011 kogu ametiühingu esimees. Aastatel 2011–2019 juhtis ta ametiühingut TCO. 10. septembrist 2019 on ta Rootsi tööminister. Lisaks on ta 30. novembrist 2021 (pärast Märta Stenevi lahkumist) Rootsi soolise võrdõiguslikkuse minister. Ta on abielus ja kahe lapse ema.
Sandra Lee

Sandra Siew Pin Lee Rebish (sündinud 20. detsembril 1970 New Yorgis), tuntud ka kui Dr. Pimple Popper, on Ameerika Ühendriikide dermatoloog ja YouTube'i sisulooja, kes elab Californias Uplandis. Tema veebivideod ja telesari Dr. Pimple Popper omavad laialdast tuntust. Tema hiinasingapurlasest isa on endine dermatoloog, ema aga hiinamalaisialane. Vanemad emigreerusid Ameerika Ühendriikidesse aasta enne Sandra Lee sündi. Viie aastaselt kolis tema perekond Lõuna-Californiasse.
Johan Danielsson

Lars Johan Danielsson (sündinud 30. juunil 1982 Borlänges) on Rootsi sotsiaaldemokraatlik poliitik, ta on 30. novembrist 2021 Rootsi elamumajandusminister. Ta kasvas üles Borlänges ja õppis Linköpingi Ülikoolis politoloogiks. Ta oli Euroopa Parlamendi liige ja enne seda ametiühinguametnik. Ta kandideeris 2014. aasta Euroopa Parlamendi valimistel sotsiaaldemokraatide ridades, kuid ei osutunud valituks. 2019. aasta Euroopa Parlamendi valimistel osutus ta valituks. Ta oli Euroopa Parlamendi liige aastatel 2019–2021. Ta on 30. novembrist 2021 Rootsi elamumajandusminister.
Oyster Bay

Oyster Bay on linn, mis asub Nassau maakonnas New Yorgi osariigis. See on ainuke asula New Yorgi suurlinnastus, mis ulatub Long Islandi põhjarannikult lõunarannikule. Ameerika Ühendriikide 2010. aasta rahvaloendus, vaadatud 10.05.2022.  Oyster Bay – pildid, videod ja helifailid Wikimedia Commonsis
Blink-182

Blink-182 on Ameerika pop-punkansambel, mille asutasid Mark Hoppus (bass ja vokaal), Tom DeLonge (kitarr ja vokaal) ja Scott Raynor (trummid) 1992. aastal San Diego äärelinnas Poways. 1998. aastal USA turneel asendas trummar Scott Raynorit Travis Barker, kellest sai hiljem bändi uus trummar. Bändi ametlik nimi on Blink-182. Numbrid "182" ei oma nimes tähendust ja said sinna lisatud seetõttu, et Iirimaal oli juba olemas kollektiiv nimega Blink. Vaatamata sellele nimetavad fännid bändi tihti lihtsalt Blinkiks. 2005. aasta veebruaris läks bänd enda sõnutsi määramatuks ajaks puhkusele. Hiljem, 2006. aastal, teatasid Hoppus ja Barker muusikakanali MTV intervjuus, et bänd on ametlikult lahku läinud. Grammyde auhinnagalal 2009. aasta jaanuaris teatas bänd, et on taas kokku tulnud ja suvel ilmub uus album. See oli esimene korda nelja aasta jooksul, kui kõik kolm bändiliiget olid koos laval. 2015. aastal lahkus bändist Tom DeLonge ja tema asemele tuli Matt Skiba (kitarr, vokaal). 2022. aastal lahkus bändist Matt Skiba ja naasis Tom Delonge. 2023. aastal ilmus Blink-182 üheksas album "One More Time...". Blink-182 kõrvalprojektiks oli ansambel Box Car Racer, mille koosseisus oli kitarrist Tom Delonge, trummar Travis Barker ja David Kennedy. Mark Hoppus – basskitarr ja vokaal Tom DeLonge – kitarr, vokaal Travis Barker – trummid Scott Raynor – trummid Matt Skiba – kitarr ja vokaal "Flyswatter" (1992) "Buddha" (1994) "Cheshire Cat" (1995) "Dude Ranch" (1997) "Enema of the State" (1999) "The Mark, Tom, and Travis Show: The Enema Strikes Back" (2000) "Take off Your Pants and Jacket" (2001) "Blink-182" (2003) "Greatest Hits" (2005) "Neighborhoods" (2011) "California" (2016) "Nine" (2019) "One More Time..." (2023) Box Car Racer Transplants +44 Angels and Airwaves Expensive Taste The Aquabats Official MySpace Page Blink-182 Official website Blink-182 Official RSS Feed HiMyNameIsMark.com Mark Hoppus's MySpace Travis Barker's MySpace "Blink-182: me oleme tagasi!". Elu24. 9. veebruar 2009.
Tom DeLonge

Thomas Matthew DeLonge (sündinud 13. detsembril 1975) on Ameerika muusik. Ta on üks ansamblite blink-182, Box Car Racer ja Angels and Airwaves asutajaid ning mänginud seal kitarri ja laulnud. Tom kasvas üles oma vanemate Connie ja Thomase juures. Tal on noorem õde Kari ja vanem vend Shon. Oma esimese kitarri sai ta 15. sünnipäeval sõbralt, kes oli leidnud selle prügimäelt. Poway keskkooli viimasel aastal visati Tom koolist välja, sest ta oli korvpallimängu vaadates täiesti purjus. Kui ta teise kooli läks, tutvus ta Anne Hoppusega, Mark Hoppuse õega, kes tutvustas Tomi Markile, ning poisid hakkasid tegema bändi blink-182. Ta elab koos oma naise Jenniferi, tütre Ava Elizabethi (sündinud 15. juulil 2002) ja poja Jonas Rocketiga (sündinud 16. augustil 2006). Tom töötas söögikohas Gary's Chicken and Ribbs oma kodulinnas San Diegos Californias. Tomil on mõned tätoveeringud. Ta ei suitseta. Tom mängis filmis "Idle Hands" kiirtoidukoha töötajat, kes kannab sombreerot. Tal oli seal ainult üks rida teksti, mis piirdus sõnaga "Alright". Esimene album, mille ta ostis, oli DI album. Tema naine Jennifer sai vihaseks laulu "Dumpweed" sõnade "I need a girl that I can train..." peale. Laulu "All the Small Things" videos, kus Mark teeb oma Ricky Martini imitatsiooni, kus talle kallatakse vaha rinnale, võib tagaplaanil näha üht paari suudlemas. Need on Tom ja tema naine Jennifer. Tom värvis küüned mustaks, kuid ainult vasakul käel. Tom usub tulnukaid ja see oli ka ainuke põhjus osta arvuti, et vaadata ufoteemalisi veebilehti. Ta kirjutas oma suure uskumuse laulu "Aliens Exist". Tom valis bändile nimeks Blink lihtsalt sellepärast, et talle meeldivad lühikesed verbid. Tom oli turneel "Good Times" ühe öö vanglas; ta oli siis veel alaealine. Ta oli Florida osariigi Jacksonville'is purjus ja läks tänavale. Politsei pidas ta kinni ja kui teada saadi ta vanus, pandi ta kohe vangi. Vokaal ja kitarr kõikidel albumitel. blink-182 – Flyswatter (1992), blink-182 – Buddha (1994), blink-182 – Cheshire Cat (1994), blink-182 – Dude Ranch (1997), blink-182 – Enema of the State (1999), blink-182 – The Mark, Tom, and Travis Show: The Enema Strikes Back (2000), blink-182 – Take off Your Pants and Jacket (2001), blink-182 – (Blink-182) (2003), blink-182 – Greatest Hits (2005), blink-182 – Neighborhoods (2011), Vokaal ja kitarr tervel albumil. Box Car Racer – Box Car Racer (2002) Vokaal ja kitarr tervel albumil. Angels and Airwaves – We Don't Need to Whisper (2006), Angels and Airwaves – I-Empire (2007), Angels and Airwaves – Love (2010)
Irkutski oblast

Irkutski oblast on 1. järgu haldusüksus (oblast) Venemaal Siberi föderaalringkonnas, Siberi kaguosas, Angara, Leena ja Alam-Tunguska basseinis. Oblasti kagupiiril asub Baikali järv. Oblast loodi 1937. aasta 26. septembril. 1. jaanuaril 2008 liideti Irkutski oblastiga Ust-Orda Burjaadi autonoomne ringkond. Irkutski oblast on Venemaa kõige metsarikkam regioon: metsad hõlmavad 83,1% oblasti territooriumist. 2002. aasta rahvaloenduse andmetel oli Irkutski oblasti rahvaarv 2 581 705, kellest 2 320 493 (89,9%) olid venelased, 80 565 (3,1%) burjaadid ja 53 631 (2,1%) ukrainlased. Suuremad linnad on Irkutsk, Bratsk, Angarsk ja Ust-Ilimsk. Angarsk Bodaibo Bratsk Irkutsk Nižneudinsk Šelehhov Zima Taišet Tšeremhovo Tulun Ussolje-Sibirskoje Ust-Ilimsk Ust-Kut Alari rajoon* Angarski rajoon Bajandai rajoon* Balaganski rajoon Bodaibo rajoon Bohhani rajoon* Bratski rajoon Ehhirit-Bulagatski rajoon* Irkutski rajoon Kazatšinsko-Lenski rajoon Katanga rajoon Katšugi rajoon Kirenski rajoon Kuituni rajoon Mama-Tšuja rajoon Nižneilimski rajoon Nižneudinski rajoon Nukutski rajoon* Olhoni rajoon Ossa rajoon* Sljudjanka rajoon Zalari rajoon Zima rajoon Žigalovo rajoon Taišeti rajoon Tšeremhovo rajoon Tšunski rajoon Tuluni rajoon Ussolje rajoon Ust-Ilimski rajoon Ust-Kuti rajoon Ust-Uda rajoon Tärniga rajoonid kuuluvad eristaatusega üksusesse Ust-Orda Burjaadi ringkond. Maailmaandmete atlas Irkutski oblasti veebileht
Maastikurajoon

Maastikurajoon ehk loodusgeograafiline rajoon on maastikuvaldkonna osa, mis tavaliselt hõlmab üht pinnavormi (näiteks madalik, kõrgustik, lavamaa) või loodusobjekti (näiteks saar). Eesti maastikurajoonid: Alutaguse madalik Haanja kõrgustik Harju lavamaa Hiiumaa (koos ümbritsevate saartega, sh Vormsiga) Irboska lavamaa Karula kõrgustik Kesk-Eesti lavatasandik Kõrvemaa Liivi lahe rannikumadalik (koos Kihnu ja Ruhnuga); Lääne-Eesti madalik Metsepole madalik Otepää kõrgustik Palumaa Pandivere kõrgustik Peipsi rannikumadalik Saaremaa (koos ümbritsevate saartega, sh Muhuga) Sakala kõrgustik Soomaa Soome lahe rannikumadalik Ugandi lavamaa Valga nõgu ja Väikese Emajõe orund Viru lavamaa Vooremaa Võrtsjärve madalik Võru-Hargla nõgu Maastik Maastikuüksus Eesti maastikuüksuste loend
Maastikupaikkond

Maastikupaikkond ehk paigastik on maastikuüksus, mis hõlmab maastikurajooni osa ühtlaste loodustingimuste ja ühesuguse arengukäiguga mesoreljeefi vormistiku (küngastikku, orustikku, ulatuslikumal tasandikku). Eesti maastikuüksuste loend Maastik Maastikuüksus Mesokliima Paikkond
Avalikkus Vägivalla Vastu

Avalikkus Vägivalla Vastu (slovaki keeles Verejnosť proti násiliu, lühend VPN) oli demokraatlik poliitiline liikumine Slovakkias 1989–1992. Liikumine tekkis sametrevolutsiooni ajal 17. novembril või 20. novembril 1989 (kaks tundi pärast Kodanike Foorumi asutamist Tšehhis) ning oli tollane peamine opositsioonijõud. Selle algatajate seas olid Milan Kňažko, Ján Budaj, Fedor Gál ja Jozef Kučerák. Liikumise põhinõue oli vabade valimiste korraldamine. Esimesed vabad valimised toimusid 1990 (1990. aasta Tšehhoslovakkia parlamendivalimised, 1990. aasta Slovakkia parlamendivalimised). Märtsis 1991 tekkis liikumise raames Vladimír Mečiari juhtimisel platvorm "Demokraatliku Slovakkia eest" (Za demokratické Slovensko, VPN-ZDS), mis varsti eraldus omaette organisatsiooniks Liikumine Demokraatliku Slovakkia Eest (Hnutie za demokratické Slovensko). Eraldumine vormistati partei kongressil 27. aprillil 1991. Partei ülejäänud mõju jäi aina väiksemaks ning enamik liikmeid moodustas Kodanike Demokraatliku Liidu (Občianska demokratická únia, lühend VPN (ODÚ-VPN), aastast 1992 lihtsalt ODÚ). Novembris 1992 pärast kaotust parlamendivalimistel (valimised võitis Liikumine Demokraatliku Slovakkia Eest) läks see laiali. Ján Budaj Martin Bútora Milan Čič Fedor Gál Ivan Gašparovič Roman Hofbauer Milan Kňažko Michal Kováč Gustáv Krajči Vladimír Mečiar Vladimír Ondruš Martin Pado Martin Porubjak Stano Radič Ladislav Snopko Ján Süli František Šebej Peter Tatár
VPN

Lühend VPN võib tähendada: Avalikkus Vägivalla Vastu (slovaki keeles Verejnosť proti násiliu), poliitiline liikumine Slovakkias 1989–1992 Virtuaalne privaatvõrk (inglise keeles virtual private network), turvaline ja privaatne arvutivõrk, mille loomiseks kasutatakse avalikku telekommunikatsiooni infrastruktuuri
Ejército de Liberación Nacional de Bolivia

Ejército de Liberación Nacional de Bolivia (hispaania keelest Boliivia Rahvavabastusarmee; ELN; ka Ñancahuazú partisanid) oli aastatel 1966–1967 Che Guevara juhtimisel peamiselt Boliivia Cordillera provintsis tegutsenud partisanirühmitus. Sellesse kuulusid peamiselt Boliivia ja Kuuba kodanikud. ELN-i peakorter asus talus Boliivia Río Grande hooajalise Ñancahuazú lisajõe kaldal, Santa Cruz de la Sierra linnast 250 kilomeetri kaugusel. Revolutsionääride eesmärk oli olla n-ö foco ning algatada sotsialistlik ülestõus, mis Boliivia valitsuse kukutaks. Partisanidel õnnestus valitsusvägedele mõnda aega vastu hakata, kuid lõpuks said nad lüüa ning Guevara vahistati ja mõisteti surma. Vaid viiel ELN-i liikmel õnnestus Tšiilisse põgeneda. Barbie "Boasted of Hunting Down Che" by David Smith, The Observer, 23. detsember 2007. Richard Gott, "Major Ralph Shelton obituary", The Guardian, 6. september 2010. Note: Major Shelton commanded the US unit.
Tühi tähistaja

Tühi tähistaja on (semiootika mõistena) märk, mille objekt on kaduma läinud. S.t tähistaja, mille tähistatav on muutunud nii ebamääraseks, et tähistaja on iseseisvunud. Tühja tähistaja mõistet on palju kasutanud Ernesto Laclau, ent esmalt võttis selle kasutusele Claude Lévi-Strauss.
Öötöö

Öötöö ehk öine vahetus on tavaliselt ajavahemikus 22:00–6:00 sooritatava vaimse või füüsilise töö (vahetustega töö) osa, mis viiakse läbi öötundidel 22.00–6.00 ja mille kohta kehtivad tavaliselt muule töisele tegevusele kehtestatuist erinevad reeglid. "Töölepingu seadus". RT. 01.07.2009. Vaadatud 11.12.2021. § 45. Öötöö ja riigipühal tehtava töö hüvitamine // (1) Kui tööaeg langeb ööajale (kell 22.00 kuni 6.00), maksab tööandja töö eest 1,25-kordset töötasu, kui ei ole lepitud kokku, et töötasu sisaldab tasu ööajal töötamise eest. C171 - Night Work Convention, 1990 (No. 171) [Öötöö konventsioon]. ILO (inglise, prantsuse, araabia, saksa, portugali ja vene keeles)
Klaus Barbie

Nikolaus Barbie (ka Klaus Barbie, hüüdnimega Lyoni Lihunik; 25. oktoober 1913 – 25. september 1991) oli Natsi-Saksamaa riigiametnik. Vichy valitsuse ajal Prantsusmaal Lyonis teenistuses olles piinas ta Gestapo vange, peamiselt juute ja Prantsuse vastupanuliikumise liikmeid. Pärast teise maailmasõja lõppu aitas Ameerika Ühendriikide luure tal põgeneda Boliiviasse, kus ta asus sealset režiimi opositsiooni piinamise ja represseerimise alal nõustama. Ameerika Ühendriigid tegid natsist Klausiga koostööd tema antikommunistlike teenete eest. Hiljem värbas ta Lääne-Saksamaa luure. Tõenäoliselt mängis Barbie rolli 1980. aastal Luis García Meza poolt La Pazis korraldatud riigipöördes. Kui Boliivia diktatuur langes, ei saanud Barbie enam riigilt kaitset. 1983. aastal andsid võimud ta välja Prantsusmaale, kus talle mõisteti inimsusvastaste kuritegude eest eluaegne vanglakaristus. Kuigi ta oli juba 1947. ja 1954. aastal in absentia surma mõistetud, ei viidud varasemat kohtuotsust täide, kuna oktoobris 1981 kaotati Prantsusmaal surmanuhtlus. Vangis olles suri Barbie 25. septembril 1991 vähki. Operatsioon Cóndor Operatsioon Bloodstone Alice Vansteenberghe Hotel Terminus: The Life and Times of Klaus Barbie "Klaus Barbie The Butcher of Lyon". Holocaust Research Project. Vaadatud 29. september 2015.
Tomas Eneroth

Karl Tomas Eneroth (sündinud 4. detsembril 1966 Eskilstunas) on Rootsi sotsiaaldemokraatlik poliitik, ta on 27. juulist 2017 Rootsi taristuminister. Ta sündis 1966. aastal Eskilstunas, tema isa Bengt Eneroth oli kantor ja ema Anna-Lisa Abelsson õpetaja. Ta õppis aastatel 1988-1993 Växjö kõrgkoolis sotsioloogiat ja politoloogiat. 1994. aasta Rootsi parlamendivalimistel valiti ta Riksdagi liikmeks ja sellest ajast alates on ta sellel ametikohal olnud. Oma ametiajal töötas ta aastatel 2002–2006 sotsiaalkaitsekomisjoni esimehena ja 2014–2017 riksdagi sotsiaaldemokraatide rühma juhina. 27. juulist 2017 on ta Rootsi taristuminister. Ta on abielus, tema poeg Jesper (sündinud 1995) on samuti sotsiaaldemokraatlik poliitik.
Aksel Airo

Aksel Fredrik Airo (aastani 1906 Aksel Fredrik Johansson; 14. veebruar 1898 Turu – 9. mai 1985 Päijät-Häme maakond) oli Soome sõjaväelane (kindralleitnant) ja poliitik. Ta kuulus Rahvuslikku Koonderakonda. Airo võttis osa nii Soome kodusõjast, Talvesõjast, Jätkusõjast kui ka Lapi sõjast.
Künakirves

Künakirves (ka vesik, vissil, lõunaeesti murretes vessim) on ristipidi varre otsa pandud pikakaelalise nõgusa teraga kirves puuesemete õõnestamiseks. 19. sajandil olid künakirved 5–9 cm laiuse tera, kitsama paksu kaelaosa ja kumera põhjaga. Tera kaare põhi võis olla ka peaaegu sirge ning teraotsad sellega enam-vähem risti. Hõlbustamaks piki süüd raiumist oli kirve laba varre suhtes suurema või väiksema teravnurga all. Künakirvega õõnestati erinevaid puuesemeid: eriti künasid, aga ka venesid, pakktarusid, surnukirste, ummiknõusid jms. Lisaks kasutati künakirvest hoonete sammastesse soonte raiumiseks. Saetööstuse arengu ning saelaudade laialdase kasutuse tõttu kadus künakirves üldkasutuselt 19. sajandi teisel poolel. Kirves Lutt Tahumiskirves Murdekaart Eesti etnograafia sõnaraamat. 1995. Koostanud Arvi Ränk. Tallinn, AS Pakett trükikoda. Lk 80 Eesti rahvakultuuri leksikon. 2000. Koostanud Ants Viires. Tallinn, Ühiselu AS trükikoda. Lk 121 Eesti rahvapärane puutööndus. Ants Viires. Tallinn: Eesti Riiklik Kirjastus, 1960 Künakirves, Värska talumuuseum
École pratique des hautes études

École pratique des hautes études (EPHE) see on Pariisi süvaõppeasutus, kuid mitte ülikool klassikalises mõttes. EPHE asutati 31. juulil 1868 Prantsusmaa haridusministri Victor Duruy dekreediga ja on üks suuremaid écoles. Peamine idee oli õpilaste ettevalmistamine uurimistööks, osaledes uurimispraktikas. Diplomeid ei nõutud ega antud. Tema diplomid usuteaduse ja ajaloo alal kuuluvad maailma parimate hulka. EPHE on pidevalt koolitanud maailmatasemel Aasia ja islamiuuringute eksperte ning nende hulgas investeerimispankureid, diplomaate ja nendele valdkondadele spetsialiseerunud sõjaväelasi. Norman Finkelstein, Ameerika Ühendriikide publitsist ja politoloog Décret n° 2005-1444 du 24 novembre 2005 relatif à l'Ecole pratique des hautes études L'instruction supérieure en France : son histoire et son avenir École Pratique des Hautes Études Ametlik koduleht
Polná

Polná (saksa keeles Polna) on linn Tšehhis Vysočina maakonnas Jihlava ringkonnas. Polná asub Jihlavast ligi 14 km kirdes. Polná paikneb merepinnast 535 meetri kõrgusel. Asula on rajatud 12. sajandil, ürikutes on Polnát esmamainitud 1242. aastal. Juute elas Polnás alates 15. sajandist, eraldi juudi linnaosa rajati 17. sajandi teisel poolel. 1863. aastal hävis suures tulekahjus ligikaudu kolmandik linnast. Polná vanalinn on alates 1990. aasta novembrist ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Polná Místopisný seznam obcí České republiky History and present Town Polná Polná : právní ochrana Národní památkový ústav
Ikonoklasm Bütsantsis

Bütsantsi ikonoklasm (kreeka keeles Εικονομαχία Eikonomachía, sõna-sõnalt 'võitlus piltidega', 'ikoonisõda') ehk pilditüli hõlmab kaks perioodi Bütsantsi keisririigi ajaloos, mil riik ja kirik vaidlustasid ja keelasid religioonis pühaks tunnistatud isikute kujutiste – ikoonide – kasutamise nii kirikus kui ka keiserlikus riigiaparaadis. Esimene ikonoklasmi periood oli aastail 726–787, teine ikonoklasmi periood aastail 814–842. Neil ajaperioodidel hävitati religioosseid kujutisi, nagu ikoone, mosaiike ja freskosid ning kiusati taga ikoonide austamise pooldajaid. Ikonoklasmi mingis kultuuris laiemas mõttes iseloomustab sellele kultuurile iseloomulike ja omaste kujutiste, sümbolite või mälestusmärkide hävitamine, tavaliselt religioossetel või poliitilistel ajenditel, sõna kasutatakse ka ülekantud tähenduses pühaks peetavate tõekspidamiste purustamise kohta. Inimesi, kes toetavad ikonoklasmi, nimetatakse ikonoklastideks (εἰκονοκλάσται 'pildilõhkujad'), ja vastupidi – neid, kes toetavad ikoonide vms religioossete kujutiste austamist, nimetatakse ikonoduulideks (εἰκονόδουλοι) või ikonofiilideks (εἰκονόφιλοι). Need terminid ei pärine Bütsantsi ajaloost ega Bütsantsi ikonoklasmi kaasajast, vaid neid kasutasid laiemas tähenduses 17. sajandi ajaloolased; Bütsantsi ajalooga seoses hakati neid rohkem kasutama alles 20. sajandi lõpul. Bütsantsi ikonoklasmi teoloogiliseks lähtepunktiks oli Vana testamendi kümnest käsust pärinev keeld "teha kuju ega mingisugust pilti [...]" (Teine Moosese raamat 20:4-5, Viies Moosese raamat 5:8). Bütsantsi impeeriumi kaks ikonoklasmiperioodi 8. ja 9. sajandil võtsid selle kirjakoha aluseks aruteludes pühade kujutiste, sealhulgas Kristuse, Jumalasünnitaja ja pühakute kujutiste kohasuse üle, muutuste tõttu õigeusu jumalateenistuses, mis kaasnesid sotsiaalsete ja poliitiliste murrangutega Bütsantsis 7. sajandil. Bütsantsi pilditüli mõjutas hilisemat reformatsiooniliikumise pildirüüstet Euroopas. e-keelenõu. - Eesti Keele Instituut https://www.piibel.net/b2/?q=2Ms+20 https://www.piibel.net/b2/?q=5Ms%205 B. Schildgen. Destruction: Iconoclasm and the Reformation in Northern Europe. - Heritage or Heresy, 2008 Iconoclasm in Byzantium. - Western Civilization. - courses.lumenlearning.com Iconoclastic Controversy. - britannica.com Iconoclasm. - Byzantine. - National Gallery of Art Icons and Iconoclasm in Byzantium. - Heilbrunn Timeline of Art History. - Metropolitan Museum E. Freeman. Byzantine Iconoclasm and the Triumph of Orthodoxy. - Khan Academy
Kateeder (kirik)

Kateeder (kreeka keeles καθέδρα 'tugitool', 'troon', ladina keeles cathedra) on troonitaoline auiste kirikus, mis on ette nähtud piiskopi jaoks. Kristluses sümboliseerib see ülekantud tähenduses piiskopivõimu. Kateedri nimetusest selles tähenduses on tuletatud sõna "katedraal". Kateeder asus Bütsantsi kirikutes apsiidis altari taga synthrononi keskel, samuti oli see nii veel osas romaani kirikutes, tänapäeva katoliku ja õigeusu pühakodades on see enamasti peaaltari läheduses või vastas või ikonostaasi juures küljega ida poole.
Mark Hoppus

Markus Allen Hoppus (sündinud 15. märtsil 1972 Ridgecrestis California osariigis) on Ameerika Ühendriikide muusik, tuntud kui üks bändide blink-182 ja +44 asutajaid. Ta mängib basskitarri ja laulab. Vanasti kirjutas Mark valge teibiga oma võimendile igasuguseid teateid, näiteks: "I have no idea where I am" ja "hi mom". Kord vaidles ta oma naise Skyega, kumb armastab kumba rohkem. Mark kirjutas "I love you More". Mark kirjutas laulu "Going away to college" valentinipäeval pärast "Can't Hardly Wait" vaatamist. Marki parem nibu on rõngastatud. Marki kangelane läbi aegade on ei keegi muu kui Homer J. Simpson. Mark oli kaua aega bändis (blink-182) ainuke, kellel polnud ühtki tätoveeringut. Mõne aasta eest lasi ta oma ühele randmele tätoveerida "Skye" ja teisele "Jack". Mark esines MTV Castaway Countdowni kontserdil alasti, mängides laulu "What's My Age Again?" Mark oli jälle alasti KROQ 1999 Weenie Roasti kontserdil. Mark ei joo alkoholi. Mark kirjutas laulu "Dammit" ainult 5 minutiga. See räägib lahkuminekust, mida tegelikult kunagi pole juhtunud. Mark kandis oma pulmas tenniseid. Kui Mark tutvus Tom Delonge'iga, ronis ta talle mulje avaldamiseks tänavalambi posti otsa ja kukkus sealt alla. Ta murdis mõlemad põlved ning kõndis mitu nädalat karkudega. Mark töötas muusikapoes ja tema bossiks oli Pat Secor, Filter Recordsi omanik. Filter Records andis välja "Buddha" demo. Mark ei söö enam punast liha. Seetõttu võttis ta Euroopa turneel 30 naela (13,5 kg) kaalust alla. Mark abiellus Skye Everlyga 2. detsembril 2000. Neil on poeg Jack Hoppus (s 2002). Markil on ka kaks koera ja kass "mudakott" ("dirtbag"), kelle ta leidis stuudio tagant tänavalt. Ta elab Los Angeleses Californias. Seal on tal ka oma stuudio, kus ta lindistab uut +44 albumit. "Hi, my name is Mark" on Hoppuse taskuhääling. Selle saateid võib leida aadressilt himynameismark.com. Iga kahe nädala tagant lisatakse sinna uus saade, kus ta mängib oma meelisbändide lugusid, intervjuusid tema lemmikbändidega ja lugusid tema igapäevaelust. Aastal 2005 võitis ta auhinna "Best Podcast", edestades paljusid tänapäevaseid populaarseid podcaste. Mark Hoppusele ja Tom DeLonge'ile kuuluvad ettevõtted Atticus ja MacBeth. Viimati ilmunud intervjuus teatas Hoppus, et kavatseb oma aktsiad ära müüa mõlemas firmas, samuti ka loserkids.com Vokaal ja basskitarr kõikides albumites. blink-182 – "Flyswatter" (1992) blink-182 – "Buddha" (1994) blink-182 – "Cheshire Cat" (1994) blink-182 – "Dude Ranch" (1997) blink-182 – "Enema of the State" (1999) blink-182 – "The Mark, Tom, and Travis Show: The Enema Strikes Back" (2000) blink-182 – "Take off Your Pants and Jacket" (2001) blink-182 – "blink-182" (2003) blink-182 – "Greatest Hits" (2005) Vokaal ja bass tervel albumil +44 – "When Your Heart Stops Beating" (2006)
Viktor Vesterinen

Viktor Vesterinen (sündinud 29. aprill 1946) on Eesti pressifotograaf, kelle fotoreportaaži iseloomustab autorile omane stiil. Viktor Vesterineni fotoreportaaže ja fotoseeriaid on avaldatud enam kui sajas riigis. Ta on korduvalt osalenud rahvusvahelistel fotokonkursitel ja korraldanud isikunäitusi Venemaal, Poolas, Soomes, Indias ja Eestis.